১৯৩০ সালে জন্ম নেয়া ভারতের প্রখ্যাত এ সঙ্গীতজ্ঞের সঙ্গীত সাধনার সূচনা তাঁর বাবা পণ্ডিত মতিরামের কাছ থেকে। বাবার মৃত্যুর পর দুই ভাই পণ্ডিত মনিরাম ও পণ্ডিত প্রতাপ নারায়ণের সান্নিধ্যে সঙ্গীতসাধনা করতে থাকেন। সানান্দের মহারাজা জয়ন্ত সিং ওয়াঘেলার নিকটও তিনি প্রশিক্ষণপ্রাপ্ত হন। বর্তমানে ‘মেওয়াতি ঘরানা’-র সূচক হিসেবে সর্বপরিচিত। পদ্মশ্রী, পদ্মভূষণ, পদ্মবিভূষণসহ আরো বহু পুরস্কার ও সম্মাননায় ভূষিত হয়েছেন।